כדי שהקבלנים לא ינצלו את העובדה שהם מוכרים דירות זולות ולכן יביאו לקונים מפרט דירה גרוע, החליטו במשרד השיכון לקבוע מראש סטנדרט של מפרט אותו יהיו הקבלנים חייבים לבצע בדירות. המפרט שהציע משרד השיכון הוא מפרט יוקרתי ועשיר במיוחד. בדרך כלל על רמה גבוהה כזו מבקשים הקבלנים תוספת מחיר. המפרט כולל התייחסות למבנה דירה, גודל החדרים, תכולה, גוונים, מערכות חשמל, חימום ועוד. על פי המפרט של משרד השיכון המוכר חייב לאפשר לדייר לבחור דוגמאות וצבעים מכמה דגמים ללא תוספת מחיר מה שלא מקובל ברוב הפרויקטים, גם הפריטים במפרט כמו הדלתות, המטבח והכלים הסניטריים הם חומרים איכותיים ברמה גבוהה מאוד.
אם אתם מעוניינים לדעת עוד על המפרט הטכני בדירות מחיר מטרה היכנסו לאתר הממשלתי בו יש פירוט מלא של המפרט.